ພວກອົງການຕ່າງໆ ພວມຟ້າວຟັ່ງ ສ້ອມແປງ ຄວາມເສຍຫາຍ ຈາກມໍລະສຸມ ໃນຄັອກສ໌ ບາຊາ
ອົງການຕ່າງໆ ຂອງສະຫະປະຊາຊາດ ລາຍງານວ່າ ຝົນຕົກໜັກ ຍັງຈະມີຕໍ່ໄປ ໃນສັບປະດານີ້ ໃນສູນ ຄັອກສ ບາຊາ ທີ່ໄດ້ມ້າງເພທຳລາຍ ເຮືອນຊານເກືອບ 275 ຫລັງ ແລະເຮັດໃຫ້ຜູ້ຄົນ ໄດ້ຮັບບາດເຈັບ 11 ຄົນ.
ພວກອົງການຕ່າງໆຂອງສະຫະປະຊາຊາດພວມຟ້າວຟັ່ງສ້ອມແປງສິ່ງທີ່ຫັກພັງເສຍ ຫາຍຢ່າງໃຫຍ່ຈາກພາຍຸຝົນມໍລະສຸມທີ່ປະທະເປັນຄັ້ງທຳອິດໃນ ຄັອກສ ບາຊາ ປະ ເທດບັງກລາແດສ ບ່ອນທີ່ມີການຄຳນວນວ່າ ມີພວກອົບພະຍົບ ອາໄສຢູ່ກ່ອນສະພາບ ການດັ່ງກ່າວເກີດຂຶ້ນນັ້ນ ວ່າມີປະມານນຶ່ງລ້ານຄົນ ລີຊາ ຊລາຍນ໌ ສົ່ງລາຍງານມາໃຫ້ ວີໂອເອ ຈາກ ນະຄອນເຈນີວາ ດັ່ງສາລີຈະສະເໜີລາຍລະອຽດໃນອັນດັບຕໍ່ໄປ ພວກອົງການຕ່າງໆຂອງສະຫະປະຊາຊາດລາຍງານວ່າ ຝົນຕົກໜັກ ຍັງຈະມີສືບຕໍ່ໄປ ໃນສັບປະດານີ້ ໃນ ສູນຄັອກສ ບາຊາ ທີ່ແອອັດ ເປື້ອນເປິໄປດ້ວຍຂີ້ຕົມ ທີ່ມ້າງເພທຳ ລາຍເຮືອນຊານຕູບຜາມ ເກືອບ 275 ຫລັງ ແລະເຮັດໃຫ້ຜູ້ຄົນໄດ້ຮັບບາດເຈັບ 11 ຄົນ ລາຍງານເບື້ອງຕົ້ນເວົ້າວ່າ ຝົນຕົກ ໄດ້ເຮັດໃຫ້ດິນເຈື່ອນ 26 ແຫ່ງ ເຮັດໃຫ້ຜູ້ຄົນຕົກຢູ່ ໃນສະພາບສ່ຽງຫລາຍພັນຄົນ ທ່ານ Charlie Yaxley ໂຄສົກອົບພະຍົບຂອງ ສະຫະປະຊາຊາດເຕືອນວ່າຄວາມຮ້າຍ ແຮງຍັງຈະມີຢູ່ເພາະວ່າອີກສີ່ເດືອນ ລະດູມໍລະສຸມ ຈຶ່ງຈະສິ້ນສຸດລົງ ເພິ່ນເວົ້າວ່າ ພວກ ອົບພະຍົບອາສາສະໝັກ ທີ່ໄດ້ຮັບການຝຶກອົບຮົມໄດ້ຊ່ອຍເຫລືອພວກຄອບຄົວຕ່າງໆ ທີ່ມີຄວາມຈຳເປັນ ຊຶ່ງເພິ່ນກ່າວວ່າ: “ໃນບາງກໍລະນີ ນີ້ແມ່ນມີສ່ວນພົວພັນກັບການກູ້ໄພ ພວກອົບພະຍົບ ຈາກບ່ອນຢູ່ອາ ໄສ ທີ່ຖືກທຳລາຍຍ້ອນດິນເຈື່ອນ ພວກເຮົາໄດ້ຍົກຍ້າຍຜູ້ຄົນໄປຢູ່ບ່ອນຊົ່ວຄາວ 2,137 ຄົນ ບາງທີ ກໍຍ້ອນວ່າ ບ່ອນຢູ່ຂອງເຂົາເຈົ້າ ຖືກທຳລາຍຢ່າງໜັກ ຫລືບໍ່ກໍຍ້ອນ ຄວາມລະວັງລ່ວງໜ້າ ” ພວກເຈົ້າໜ້າທີ່ບັງກລາແດສແລະພວກອົງການຊ່ອຍເຫລືອຕ່າງໆໄດ້ພາກັນກະກຽມ ຢ່າງໃຫຍ່ ເພື່ອປ້ອງກັນໄພອັນຕະລາຍ ທີ່ຮ້າຍແຮງຂອງລະດູມໍລະສຸມ ທັງນີ້ແມ່ນມີ ລວມທັງການຍຶດ ໂຄງລ່າງຂອງຕຶກ ທີ່ຢູ່ຕາມຄ້ອຍໄວ້ ໃຫ້ແໜ້ນໜາຂຶ້ນ ການຫາທາງ ລະບາຍນໍ້າໃຫ້ດີກວ່າເກົ່າ ການສ້າງຖະໜົນຫົນທາງແລະຂວາຂຶ້ນຕື່ມ ທ່ານ ຢາກສ໌ລີ ເວົ້າວ່າ: ພວກທີມງານຮັບມືກັບເຫດສຸກເສີນໄດ້ຖືກສົ່ງໄປບ່ອນຕ່າງໆ ເພື່ອສຳຫລວດເບິ່ງຄວາມຈຳເປັນ ທີ່ຈະມີຂຶ້ນຫລາຍທີ່ສຸດ ທ່ານເວົ້າວ່າ ສິ່ງຂອງສຸກ ເສີນ ທີ່ມີໄວ້ລ່ວງໜ້າພວມຖືກແຈກຢາຍ ເພື່ອຊ່ອຍເຫລືອ ສ້ອມແປງຄືນໃໝ່ ແລະຣື້ ຟື້ນຄືນ ເຣືອນຊານທີ່ເພພັງ ໂຄງການອາຫານໂລກລາຍງານວ່າ ດິນເຈື່ອນຫລາຍຄັ້ງ ໄດ້ທຳລາຍສາງເກັບມ້ຽນອາ ຫານສຳລັບຊາວອົບພະຍົບໂຣຣິງຢາເປັນຈຳນວນພັນໆຄົນ ທີ່ໄດ້ເອົາໄປເກັບໄວ້ລ່ວງ ໜ້າ ເພື່ອການແຈກຢາຍຢູ່ໃນເຂດທີ່ມີຄວາມສ່ຽງສູງ ຢູ່ໃນສູນຕ່າງໆ ເພື່ອແຈກໃຫ້ຜູ້ຄົນ ຫລາຍກວ່າ 100,000 ຄົນ ຊຶ່ງໂຄງການດັ່ງກ່າວເວົ້າວ່າ ການແຈກຢາຍນີ້ ຈະເລີ້ມຂຶ້ນ ໃນວັນເສົານີ້ ອົງການຕ່າງໆຂອງສະຫະປະຊາຊາດລາຍງານວ່າ ວຽກງານຫລຸດຜ່ອນຄວາມສ່ຽງ ຕໍ່ ໄພຫາຍະນະ ຈະມີສືບຕໍ່ໄປ ຕະຫລອດລະດູມໍລະສຸມ ພວກເຂົາເຈົ້າກຳລັງຂໍຮ້ອງຕໍ່ປະ ຊາຄົມນາໆຊາດ ເພື່ອການສະໜັບສະໜູນໃນດ້ານຄວາມພະຍາຍາມຊ່ອຍຊີວິດຜູ້ຄົນນີ້ ພວກເຂົາເຈົ້າເວົ້າວ່າ ຄວາມຈຳເປັນທາງດ້ານເງິນສົດແມ່ນມີຢູ່ຢ່າງແທ້ຈິງ ໂດຍໃຫ້ຂໍ້ສັງ ເກດວ່າ ໄດ້ຮັບເງິນໄປແຕ່ພຽງນຶ່ງສ່ວນສາມ ຂອງທຶນສະຫະປະຊາຊາດ 920 ລ້ານ ໂດ ລາ ເທົ້ານັ້ນ